गवर्नर बोले- यह चिंता का विषय, इससे बैंकिंग सेक्टर में वोलैटिलिटी का खतरा
Governance gaps found in some banks despite guidelines, says RBI Guv Shaktikanta Das, कुछ बैंकों के कॉरपोरेट गवर्नेंस में RBI को मिली खामियां, गवर्नर बोले- बैंकिंग सेक्टर में इससे वोलैटिलिटी आ सकती है
RBI यानी भारतीय रिजर्व बैंक के गवर्नर शक्तिकांत दास ने सोमवार (29 मई) को कहा कि कुछ बैंकों ने अपनी स्ट्रेस्ड एसेट्स की वास्तविक स्थिति छुपाने की कोशिश की है। इसके साथ ही कुछ लेंडर्स में गवर्नेंस गैप भी देखा गया है।
रिजर्व बैंक की गाइलाइंस के बावजूद यह चिंता का विषय है कि RBI की गाइलाइंस के बाद भी कुछ बैंको के कॉरपोरेट गवर्नेंस में खामियां पाई गई हैं। कॉरपोरेट गवर्नेंस की इन खामियों से बैंकिंग सेक्टर में वोलैटिलिटी आ सकती है। इसके साथ ही उन्होंने बैंकों को चेताते हुए सावधान रहने के लिए कहा। हालांकि, उन्होंने इस दौरान किसी भी बैंक का नाम नहीं लिया।
अक्सर जोखिमों को अनदेखा कर दिया जाता है
गवर्नर शक्तिकांत दास ने कहा,' हमें यह ध्यान रखना होगा कि जब चीजें ठीक चल रही होती हैं तो अक्सर जोखिमों को अनदेखा कर दिया जाता है। इसलिए बैंकों के बोर्ड ऑफ डायरेक्टर्स और उनके सीनियर मैनेजमेंट को बाहरी जोखिमों और अंदरूनी कमियों पर निगरानी बनाए रखना चाहिए।'
हमारा बैंकिग सेक्टर मजबूत और स्थिर
शक्तिकांत दास ने कहा, 'भारतीय बैंकिंग सेक्टर मजबूत और स्थिर खड़ा है। आज हमारा बैंकिंग सेक्टर 16.1% कैपिटल-टू-रिस्क वेटेड एसेट्स रेशियो (CRAR), 4.41% नॉन परफॉर्मिंग एसेट्स (NPA), 1.16% नेट NPA और 73.20% प्रोविजन कवरेज रेश्यो के साथ मजबूत और स्थिर है।'
7 विषयों पर चर्चा करने की आवश्यकता
RBI गवर्नर ने यह सभी बातें प्राइवेट और गवर्नमेंट बैंकों के डायरेक्टर की कॉन्फ्रेंस को संबोधित करते हुए कहा। इस दौरान उन्होंने कहा कि बैंकों की स्टेबिलिटी के साथ सस्टेनेबल फाइनेंस परफॉर्मेंस के लिए एक स्ट्रांग गवर्नेंस स्ट्रक्चर सबसे पहली और जरूरी चीज है।
इसके साथ ही शक्तिकांत दास ने 7 जरूरी विषयों पर चर्चा करने की आवश्यकता पर जोर दिया। इन विषयों पर बोर्ड की बैठक के दौरान चर्चा करने के लिए कहा, जिसमें बिजनेस स्ट्रेटजी, फाइनेंशियल रिपोर्ट और उसकी सत्यता, रिस्क, कंप्लायंस, कस्टमर प्रोटेक्शन, फाइनेंशियल इंक्लूजन और ह्यूमन रिसोर्स शामिल है।